  Виталий Пронин Ф. ШамхаловРоссиысь Дышетонъя но наукая министерствоысь Вылӥ аттестационной комиссилэсь тӧрозэ Феликс Шамхаловез коррупциен валче янгыше уськытӥзы.Правительстволэн Тӧроез Дмитрий Медведев та удыс пумысен пусйиз: наукаосъя кандидат но доктор луэмъёслэн лыдзы зор бере губиос кадь йылэ. Премьер-министр та югдурен нюръяськыны тунсыко амал ӵектӥз: вань диссертациосты Интернетэ пуктылоно, соосын тодматскыны ваньмыз мед быгатозы шуыса.Мукет воштӥськонъёс но витё наука удысэз. Дышетонъя но наукая министр Дмитрий Ливанов пусйиз: учёной степень понна ватсаса тыронъёс (соослэн быдӟалазы куддыр уждунлэсь тросгес луылӥз) табере нимаз уз висъяське ни, соос окладлэн люкетэз луозы. Но соослэсь быдӟалазэс юнматоз наукая институтлэн яке вузлэн кивалтӥсез. Нялтас вераса, кандидат степень понна та вакытэ ватсаса тыриське 3 сюрс манет, доктор понна - 7 сюрс манет. 2018-тӥ арозь тодосчиослэн уждунзы улосысь шоро-куспо уждунлэсь кык поллы тросгес луыны кулэ.Елена Никитина Туспуктэмез: 1tv.ru Теги: ВАК ФеликсШамхалов  